Karvaskääpä

Karvaskääpä (Amaropostia stiptica, syn. Postia stiptica), joskus myös nimellä karvashaprakääpä, on Suomessa yleisesti tavattava kääpälaji. Se aiheuttaa etenkin kuusille ruskolahoa, mutta voi elää myös muissa havupuissa ja harvoin lehtipuissakin. Lehtipuilla tavattava muoto oletettiin aiemmin omaksi lajikseen, mahlakääväksi (Postia immitis), mutta dna-vertailujen perusteella kyseessä on sama laji. Punaisen kirjan verkkopalvelu

Karvaskääpä kasvattaa yksivuotisen pileaattisen itiöemän, joka on muodoltaan typäkkä tai kiilamainen ja sen kokonaispaksuus tyvessä on 1–5 cm. Yläpinta on vyöhykkeettömän liidunvalkoinen ja tuoreena tahmea, kuivana se kellastuu voin väriseksi ja koko itiöemä muuttuu kovaksi ja lohkevaksi. Alapinnan väritys muuttuu samalla tavalla, pillejä on 4–6 millimetrillä. Kuivan itiöemän lohkopinnassa vaalean mallon ja ruskeaksi muuttuvien pillien väriero on selvä. Karvaskääpä maistuu polttavan kitkerälle. Lehtipuissa elävän muodon itiöemä on ohuempi ja maku lievempi, kuivuessaan se pysyy melko pehmeänä ja väriltään valkoisena tai muuttuu rusehtavaksi.

 Lähteet  

 Aiheesta muualla 
 Laji.fi: Karvaskääpä (Postia stiptica)

Luokka:Polyporales
Luokka:Käävät
Luokka:Ruskolahosienet